PMIndiaData/PMIndiaSum huggingface dataset:
પ્રધાનમત્રીએ વારાણસીમાં સામાજિક અધિકારિતા શિબિર દરમિયાન રાહત અને સહાયક ઉપકરણો વહેંચ્યા; મહાત્મા એક્સપ્રેસને પ્રસ્થાન કરાવ્યું

પ્રધાનમંત્રી શ્રી નરેન્દ્ર મોદીએ આજે વારાણસીમાં યોજાયેલી સામાજિક અધિકારિતા શિબિરમાં રાહત તેમજ સહાયક ઉપકરણો વહેંચવા માટે હાજરી આપી હતી. વહેંચવામાં આવેલી સામગ્રીમાં સિલાઈ કામ માટેનાં મશીનો, બ્રેઈલ કિટ્સ, હિયરીંગ એઈડ્સ (સાંભળવા માટેનાં સાધનો), સ્માર્ટ કેન્સ અને અન્ય સ્માર્ટ ઉપકરણો સામેલ હતાં. લાભાર્થીઓમાં વિકલાંગો અને વિધવાઓનો સમાવેશ થતો હતો. આ પ્રસંગે શ્રી નરેન્દ્ર મોદીએ પ્રધાનમંત્રી પદ સંભાળ્યું એ અગાઉ પોતે આપેલું એક વક્તવ્ય યાદ અપાવ્યું હતું, જેમાં તેમણે જણાવ્યું હતું કે તેમની સરકાર ગરીબ અને કચડાયેલા વર્ગના લોકોની સેવા માટે પ્રતિબદ્ધ રહેશે. તેમણે જણાવ્યું હતું કે કેન્દ્ર સરકારે આ દિશામાં અનેક પગલાં લીધાં છે. તેમણે કહ્યું કે વારાણસીમાં યોજાયેલી આ શિબિર, એમની સરકાર સત્તામાં આવી ત્યારથી અત્યાર સુધીમાં દેશભરમાં યોજાયેલી આવી આશરે 1800 શિબિરોમાંની આ માત્ર એક શિબિર છે. તેમણે ભારપૂર્વક જણાવ્યું હતું કે અગાઉની સરકારોની સરખામણીએ આ પ્રકારની શિબિરોનો આ આંકડો ઘણો ઊંચો છે. તેમણે જણાવ્યું કે આવી શિબિરોને કારણે રાહતો અને સહાયક ઉપકરણો વહેંચવાની પ્રવૃત્તિમાંથી વચેટિયા (વચલા માણસ)ની બાકબાકી થઈ ગઈ છે. પ્રધાનમંત્રીએ જણાવ્યું હતું કે તેઓ વ્યક્તિગત હુમલાના ટાર્ગેટ રહ્યા છે, કારણ કે વચેટિયાની બાદબાકી કરવામાં આવી છે અને સુશાસન સુદૃઢ બની રહ્યું છે. તેમણે જણાવ્યું કે આ વ્યક્તિગત હુમલાઓ તેમને સમાજના ગરીબ અને નબળા વર્ગની સેવા માટેના પોતાના માર્ગમાંથી ડગાવી શકશે નહીં. પ્રધાનમંત્રીએ રોજિંદા વપરાશમાં વિકલાંગ શબ્દને બદલે દિવ્યાંગ (એટલે કે વિશિષ્ટ ક્ષમતા ધરાવતા લોકો) શબ્દ વાપરવા અંગે લંબાણપૂર્વક જણાવ્યું. તેમણે કહ્યું કે આપણું ધ્યાન વિકલાંગતા (અસામર્થ્ય) પર કેન્દ્રિત ન હોવું જોઈએ, પરંતુ વિશિષ્ટ ક્ષમતા ધરાવતા લોકો પાસે કુદરતની મહેરબાનીથી જે અસાધારણ ક્ષમતા – સામર્થ્ય હોય છે, તેના પર કેન્દ્રિત હોવું જોઈએ. પ્રધાનમંત્રીએ તેમની સરકારે વિશિષ્ટ ક્ષમતા ધરાવતા લોકોની સુલભતા માટે શરૂ કરેલા સુગમ્ય ભારત અભિયાન વિશે વાત કરી. તેમણે મુસાફરો માટે આધુનિક સવલતો સાથે મહામાના એક્સ્પ્રેસ શરૂ કરવા બદલ રેલવે વિભાગને અભિનંદન આપ્યાં હતાં. આ પ્રસંગે આ ટ્રેનને લીલી ઝંડી ફરકાવીને પ્રધાનમંત્રી શ્રીએ પ્રસ્થાન કરાવ્યું હતું. પ્રધાનમંત્રી શ્રી નરેન્દ્ર મોદીએ આ ઈવેન્ટમાં હાજરી આપવા આવી રહેલા કેટલાક લોકો બસ અકસ્માતનો ભોગ બન્યા તેનો પણ ઉલ્લેખ કર્યો હતો. તેમણે જણાવ્યું હતું કે મંત્રીઓ અને અધિકારીઓ હોસ્પિટલ પહોંચી ગયા હતા અને ઈજા પામેલાઓની પર્યાપ્ત કાળજી લેવાશે. ઓછી ઈજા પામેલા કેટલાક લોકોને તેઓ મળ્યા હતા, જેમણે અકસ્માત છતાં, ગમે તેમ કરીને સમારંભમાં હાજરી આપી હતી.
પ્રધાનમંત્રીએ આયુષ્માન ભારતને શરૂ કરવાની તૈયારીઓની સમીક્ષા કરી

પ્રધાનમંત્રી શ્રી નરેન્દ્ર મોદીએ સોમવારે આયુષ્માન ભારતને શરૂ કરવાની તૈયારીઓની સમીક્ષા કરી હતી. આયુષ્માન ભારત હાલમાં જ કેન્દ્ર સરકારનાં બજેટમાં જાહેર કરાયેલી રાષ્ટ્રીય સ્વાસ્થ્ય સુરક્ષા યોજના છે. બે કલાક સુધી ચાલેલી ઉચ્ચ સ્તરીય બેઠકમાં પ્રધાનમંત્રીને પ્રધાનમંત્રી કાર્યાલય, સ્વાસ્થ્ય અને પરિવાર કલ્યાણ મંત્રાલય તથા નીતિ આયોગના મુખ્ય અધિકારીઓ દ્વારા આ યોજના અંગે અત્યાર સુધી કરાયેલી કામગીરીઓની વિગતો રજૂ કરવામાં આવી. આ યોજના મુજબ પ્રતિ પરિવાર 5 લાખ રૂપિયા સુધીનું વીમા કવચ પુરું પાડવામાં આવશે. આ યોજનાનું લક્ષ્ય 10 કરોડથી વધુ ગરીબ અને નબળા પરિવારોને આવરી લેવાનું છે. લાભાર્થીઓ સમગ્ર ભારતમાં કેશલેસ સુવિધાનો લાભ પણ મેળવી શકશે. પ્રધાનમંત્રીએ હેલ્થ અને વેલનેસ સેન્ટરનાં માધ્યમ થી વ્યાપક પ્રાથમિક સ્વાસ્થ્ય સુવિધાની તૈયારીની પણ સમીક્ષા કરી. પ્રધાનમંત્રીએ અધિકારીઓને અનુરોધ કર્યો કે તેઓ સમાજનાં ગરીબ અને નબળા વર્ગ સુધી આ યોજનાનો લાભ પહોંચે તે રીતે શ્રેષ્ઠ અને લક્ષિત યોજના તરફ કાર્ય કરે.
પ્રધાનમંત્રીનો પ્રગતિના માધ્યમથી સંવાદ

પ્રધાનમંત્રી શ્રી નરેન્દ્ર મોદીએ આજે સક્રિય શાસન સંચાલન તથા યોજનાઓને સમયથી લાગૂ કરવા માટે આઈસીટી આધારિત મલ્ટી મોડલ મંચ પ્રગતિના માધ્યથી 11માં સંવાદની અધ્યક્ષતા કરી. પ્રધાનમંત્રીએ લોક ફરિયાદોને જોતા અને તેમનું સમાધાન કરવાની દિશામાં થયેલી પ્રગતિની સમીક્ષા કરી. શ્રી નરેન્દ્ર મોદીએ અધિકારીઓ સાથે આ સંબંધમાં કાર્યમાં વધુ ઝડપ લાવવાનો આગ્રહ કરતા કહ્યું કે ફરિયાદ નિવારણ લોકતંત્રના મોટા પાસાઓમાનું એક છે. તેમણે એક મહિનાની અંદર ધ્યાન કેન્દ્રિત કરવાની જરૂરીયાત જણાવી જેથી અપવાદોને છોડીને ફરિયાદોનું સમાધાન 60 દિવસની અંદર થઈ શકે. તેમણે મોટા અધિકારીઓને કહ્યું કે તેઓ આ બાબતમાં હસ્તક્ષેપ કરે. પ્રધાનમંત્રીએ સડક, રેલ તથા તેલ ક્ષેત્રમાં પ્રમુખ ઈન્ફ્રાસ્ટ્રક્ચર પરિયોજનાઓની સમીક્ષા કરી. આ પરિયોજનાઓ મધ્ય પ્રદેશ, છત્તીસગઢ, હરિયાણા, રાજસ્થાન, ગુજરાત, મહારાષ્ટ્ર, કર્ણાટક, ઉત્તર પ્રદેશ, બિહાર અને ઝારખંડમાં છે. વ્યાપાર સરળતાની દિશામાં થયેલી પ્રગતિની સમીક્ષા કરતા શ્રી નરેન્દ્ર મોદીએ કહ્યું કે રાજ્યોએ રોકાણ માટે સારી પ્રગતિ કરી છે. તેમણે ગતિને તેજ કરવા તથા સાર્થક વાતાવરણ બનાવવા માટે નિરંતર પ્રયાસ કરવા પર જોર આપ્યું. પ્રધાનમંત્રીએ ડિજિટલ ઈન્ડિયા અંતર્ગત મિશન મોડ પરિયોજનાઓની બાબતમાં પૂછ્યું. જમીનના રેકોર્ડના ડિજીટીકરણની સમીક્ષા કરતા પ્રધાનમંત્રીએ કહ્યું કે વધુ ઝડપથી બધા જમીની રેકોર્ડને આધાર સાથે જોડવા જોઈએ. તેમણે કહ્યું કે પ્રધાનમંત્રી પાક વીમા યોજનાના સફળ અમલીકરણની દેખરેખ કરવી અત્યંત મહત્વપૂર્ણ છે. ઈલેક્ટ્રોનિક રૂપથી નાગરિક કેન્દ્રિત સેવાઓની પ્રગતિની બાબતમાં પ્રધાનમંત્રીએ કહ્યું કે આખા દેશમાં જિલ્લા સ્તર પર આ વાતની વ્યાપક સમીક્ષા થવી જોઈએ કે કેટલી સેવાઓ ઓનલાઈન થઈ ગઈ છે. સામાજિક ક્ષેત્રની બાબતમાં પ્રધાનમંત્રીએ વિધવા પેન્શન કાર્યક્રમની સ્થિતિનું મૂલ્યાંકન કર્યું. તેમણે કુષ્ટ રોગ નાબૂદીની દિશામાં થયેલી પ્રગતિની પણ સમીક્ષા કરી.
પ્રધાનમંત્રીએ તમિલનાડુમાં પૂર પ્રભાવિત વિસ્તારોનું હવાઈ સર્વેક્ષણ કર્યું

પ્રધાનમંત્રી શ્રી નરેન્દ્ર મોદીએ વિનાશકારી પૂરથી ઉદભવેલી પરિસ્થિતિની માહિતી મેળવવા માટે આજે (3 ડિસેમ્બર, 2015) ચેન્નાઈની મુલાકાત લીધી. પ્રધાનમંત્રીએ તમિલનાડુમાં ચેન્નાઈ, કાંચીપુરમ અને તિરુવલ્લૂર જિલ્લામાં પૂર પ્રભાવિત વિસ્તારનું હવાઈ સર્વેક્ષણ કર્યું. તેમણે તમિલનાડુના મુખ્યમંત્રી સુશ્રી જયલલિતાની સાથે હાલની સ્થિતિ અંગે ચર્ચા કરી. ત્યારબાદ પ્રધાનમંત્રીએ કહ્યું, ‘મેં ભારે વરસાદને કારણે થયેલા નુકશાન અને વિપત્તિને મારી નજરે જોઈ છે. ભારત સરકાર આ મુશ્કેલ ઘડીમાં તમિલનાડુની જનતાની સાથે ઉભી છે. મેં ભારત સરકાર દ્વારા તમિલનાડુ સરકારને રાહત તરીકે 1,000 કરોડ રૂપિયા તાત્કાલિક જારી કરવાનો નિર્દેશ આપ્યો છે, જેથી ત્યાં તરત રાહત પહોંચાડી શકાય. આ 940 કરોડ રૂપિયાની રાશિ ઉપરાંત છે, જે પહેલેથી જારી કરાઈ ચૂકી છે.’
નાએપીય્ડૉમાં મ્યાનમારના સ્ટેટ કાઉન્સિલર સાથે સંયુક્ત મીડિયા નિવેદન દરમિયાન પ્રધાનમંત્રીના નિવેદનનો મૂળ પાઠ

માનનીય, સ્ટેટ કાઉન્સિલર વિશિષ્ટ પ્રતિનિધિઓ, મીડિયાના મિત્રો, મિંગલાબા 2014 માં આસિયાનના પ્રસંગે હું અહીં આવ્યો હતો. પરંતુ સોનેરી ભૂમિ મ્યાનમારની આ મારી પ્રથમ દ્વિપીક્ષીય મુલાકાત છે. અમારું જે રીતે હાર્દિક સ્વાગત થયું છે એ જોઈને મને ભારતમાં હોવાનો જ અહેસાસ થાય છે. આ માટે હું મ્યાનમાર સરકારનો આભારી છું. મહામહિમ, મ્યાનમાર શાંતિ પ્રક્રિયાનું તમારા દ્વારા સાહસિક નેતૃત્વ પ્રશંસનીય છે. તમે જે પડકારોનો સામનો કરી રહ્યા છો, અમે તેનાથી સારી રીતે વાકેફ છીએ. રખાઈન સ્ટેટમાં ચરમપંથી હિંસાને પગલે, ખાસ કરીને સુરક્ષાદળો અને નિર્દોષ લોકોની જાનહાનિને લઈને તમારી ચિંતાઓને અમે સમજીએ છીએ. શાંતિ પ્રક્રિયા હોય, કે પછી કોઈ વિશેષ સમસ્યાનું સમાધાન હોય, અમને આશા છે કે તમામ પક્ષકારો મળીને એવું સમાધાન કાઢશે, જેનાથી મ્યાનમારની એકતા અને ભૌગોલિક અખંડતાનું સન્માન કરીને તમામ માટે શાંતિ, ન્યાય અને સન્માન સુનિશ્ચિત થશે. મિત્રો, મારું માનવું છે કે, ભારતનો લોકશાહીનો અનુભવ મ્યાનમાર માટે પ્રસ્તુત અને ઉપયોગી છે. એટલે મ્યાનમારના વહીવટી તંત્ર, ધારાસભા તથા ચૂંટણી પંચ અને પ્રેસ કાઉન્સિલ જેવી સંસ્થાઓના ક્ષમતા વધારવામાં અમારા વ્યાપક સહયોગ પર અમને ગર્વ છે. પડોશી હોવાના નાતે સુરક્ષાના ક્ષેત્રમાં આપણા હિતો સમાન છે. આપણે આપણી લાંબી જમીન અને દરિયાઈ સરહદો પર સુરક્ષા અને સ્થિરતા જાળવવા મળીને કામ કરીએ એ જરૂરી છે. માર્ગો અને પુલોનું નિર્માણ, ઊર્જાનું જોડાણ અને કન્ક્ટીવિટી વધારવાના અમારા પ્રયાસ, એક ઉજ્જવળ ભવિષ્યનો સંકેત આપે છે. કલાદાન યોજનામાં આપણે સિટ્વી પોર્ટ તથા પાલેત્વા ઈન્લેન્ડ વોટરવેઝ ટર્મિનલ પર કામ પૂર્ણ કર્યું છે અને રોડ કોમ્પોનન્ટ પર કામ શરૂ થઈ ગયું છે. ઉપરી મ્યાનમારની જરૂરિયાતો પૂર્ણ કરવા માટે ભારતમાંથી હાઈ સ્પિડ ડીઝલ ટ્રકો દ્વારા આગમન શરૂ થઈ ગયું છે. આપણી વિકાસલક્ષી ભાગીદારી અંતર્ગત મ્યાનમારમાં ઉચ્ચ ગુણવત્તાયુક્ત સ્વાસ્થ્ય, શિક્ષણ અને સંશોધનની સુવિધાઓનો વિકાસ આનંદનો વિષય છે. આ સંબંધમાં મ્યાનમાર ઈન્સ્ટિટ્યૂટ ઓફ ઈન્ફોર્મેશન ટેક્નોલોજી અને એડવાન્સડ સેન્ટર ફોર એગ્રિકલ્ચર રિસર્ચ એન્ડ એજ્યુકેશન વિશેષ રીતે ઉલ્લેખનીય છે. આ બંને શિક્ષણના મુખ્ય કેન્દ્રો સ્વરૂપે ઝડપથી વિકસી રહ્યા છે. ભવિષ્યમાં પણ આપણી યોજના મ્યાનમારની જરૂરિયાતો અને પ્રાથમિકતાઓને અનુરૂપ જ હશે. આપણા બંને દેશો વચ્ચે આજે થયેલી સમજૂતીઓથી આપણા બહુમુખી દ્વિપક્ષીય સહયોગને બળ મળશે. મિત્રો, મને એ જાહેરાત કરતા આનંદ થાય છે કે અમે ભારત આવવા ઇચ્છુક મ્યાનમારના તમામ નાગરિકોને ગ્રેટિસ વિઝા આપવાનો નિર્ણય કર્યો છે. મને એ જણાવતા પણ આનંદ થાય છે કે અમે મ્યાનમારના 40 નાગરિકોને છોડવાનો નિર્ણય લીધો છે, જે અત્યારે ભારતની જેલોમાં કેદ છે. અમને આશા છે કે તેઓ ઝડપથી મ્યાનમારમાં તેમના પરિવારજનોને ફરી મળી શકશે. મહામહિમ, નાએપીય્ડૉમાં મારી મુલાકાત ફળદાયક રહી. મ્યાનમારમાં બાકી પ્રવાસને લઈને મને ઉત્સાહ છે. આજે હું બાગાનમાં આનંદ મંદિરની મુલાકાત લઈશ. આનંદ મંદિર અને અન્ય ઐતિહાસિક અને સાંસ્કૃતિક ઇમારતોમાં ગયા વર્ષે ધરતીકંપ થવાથી નુકસાન થયું હતું. ત્યારબાદ ભારતના સહયોગથી સમારકામ થઈ રહ્યું છે. યાંગુનમાં ભારતીય મૂળના સમુદાય સાથે મુલાકાત ઉપરાંત ધાર્મિક અને ઐતિહાસિક મહત્વપૂર્ણ સ્મારકો પર પણ શ્રદ્ધાસુમન અર્પણ કરીશ. મને ખાતરી છે કે આગામી સમયમાં આપણે પારસ્પરિક લાભ માટે સશક્ત અને ગાઢ સંબંધ સ્થાપિત કરવા માટે મળીને કામ કરીશું. ધન્યવાદ! ચેજૂ તિન બા દે!
પ્રધાનમંત્રીએ છત્તીસગઢના મુખ્યમંત્રી સાથે એક ઉચ્ચસ્તરીય બેઠકમાં દુષ્કાળ અને પાણીની અછતની સ્થિતિની સમીક્ષા કરી.

પ્રધાનમંત્રી શ્રી નરેન્દ્ર મોદીએ આજે છત્તીસગઢના કેટલાક ક્ષેત્રોમાં દુષ્કાળ અને પાણીની અછતની સ્થિતિ અંગે યોજાયેલ એક ઉચ્ચસ્તરીય બેઠકની અધ્યક્ષતા કરી હતી. છત્તીસગઢના મુખ્યમંત્રી ડો. રમણ સિંહ ઉપસ્થિત રહ્યા હતાં. બેઠકમાં કેન્દ્ર સરકાર અને છત્તીસગઢના વરિષ્ઠ અધિકારીગણ પણ આ બેઠકમાં ભાગ લીધો હતો. રાજ્યના બાકી નાણાંને સરભર કર્યા બાદ રાષ્ટ્રીય આપત્તિ રાહત ફંડ (એનડીઆરએફ) થી રાજ્યને રૂ. 835.695 કરોડ રિલીઝ કરવામાં આવ્યા છે. આ રકમની વર્ષ 2015-16 માટે રાજ્ય આપત્તિ રાહત ફંડ (એસડીઆરએફ) ના કેન્દ્રીય હિસ્સા તરીકે રાજ્યને રિલીઝ કરવામાં આવેલ રૂપિયા 249.725 કરોડ ઉપરાંત છે. વર્ષ 2016-17 માટે રાજ્ય આપત્તિ રાહત ફંડના પ્રથમ હપ્તા તરીકે રૂ. 94.875 કરોડની વધારાની રકમ રિલીઝ કરવામાં આવી છે. છત્તીસગઢના મુખ્યમંત્રીએ રાજ્ય દ્વારા જળ સંરક્ષણ માટે લેવાયેલાં પગલાંની માહિતી આપી હતી. આ ઉપાયોમાં 8055 જળસ્ત્રોતો અને તળાવોના પાણીને શુદ્ધ કરવું, 44,181 નવા સિંચાઈ તળાવોનું નિર્માણ તથા ભૂમિગત જળ રિચાર્જ કરવા માટે 9851 માળખાઓનું નિર્માણ સામેલ છે. રાજ્ય દ્વારા શરૂ કરવામાં આવનાર દુષ્કાળ રાહત કાર્યોમાં દરેક ગામમાં પીવાનું પાણી અને ખાદ્યાન્નની વ્યવસ્થા સામેલ છે. મુખ્યમંત્રીએ જણાવ્યું હતું કે દરેક પંચાયતમાં એક ક્વિન્ટલ ચોખાનો સ્ટોક કરવામાં આવ્યો છે જેથી ગામમાં કોઈ ભૂખ્યુ ના રહે. રાજ્ય સિંચાઈ યોજનાઓ બનાવવા અને વોટરશેડ પર નજર રાખવા માટે રિમોટ સેન્સીંગ ટેકનોલોજીનો ઉપયોગ કરી રહ્યું છે. મુખ્યમંત્રીએ 14મા નાણાં પંચની ભલામણોને લાગુ કરવા માટે પ્રધાનમંત્રીનો આભાર માન્યો હતો. તેમણે કહ્યું હતું કે સ્થાનિક સંસ્થાઓને જે વધારાનું ભંડોળ ઉપલબ્ધ કરાવવામાં આવેલ છે તેના કારણે પાઈપો દ્વારા પાણી પુરવઠા યોજના ફરીથી શરૂ કરવામાં આવી છે. આ યોજના ભંડોળના અભાવે પડતર હતી. હવે રાજ્યોમાં પાઈપો દ્વારા પાણી પુરવઠાની યોજનાઓ ચાલુ થઈ ગઈ છે. મુખ્યમંત્રીએ નાના બંધોના નિર્માણ સંબંધે રાજ્યની યોજના અને વનીકરણના પ્રયત્નો વિશે માહિતી આપી હતી. તેમણે 2022 સુધીમાં કૃષિ આવકને બમણી કરવા માટે રાજ્યની રણનીતિનો ખુલાસો પણ કર્યો હતો. પ્રધાનમંત્રીએ પ્રધાનમંત્રી પાક વીમા યોજના માટે છત્તીસગઢ દ્વારા થનાર કાર્યોની પ્રશંસા કરી હતી. તેમણે જણાવ્યું હતું કે અન્ય રાજ્યો પણ છત્તીસગઢના મૉડલનો અભ્યાસ કરી શકે છે. બેઠક કેન્દ્ર અને રાજ્ય દ્વારા હળીમળીને કાર્ય કરવાની પ્રતિબદ્ધતા સાથે સમાપ્ત થઈ હતી.
મંત્રીમંડળે વિદેશ મંત્રાલયમાં ભાષાંતરકાર સંવર્ગમાં સંયુક્ત સચિવનાં સ્તરને સમકક્ષ બે પદ ઊભા કરવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે યોજાયેલી કેન્દ્રીય મંત્રીમંડળની બેઠકમાં વિદેશ મંત્રાલયનાં ભાષાંતરકાર સંવર્ગમાં સંયુક્ત સચિવનાં સ્તરને સમકક્ષ બે પદ ઊભા કરવા માટે મંજૂરી આપવામાં આવી હતી. આ નિર્ણયથી ભાષાંતરકાર સંવર્ગની કુશળતામાં વધારો કરવામાં મદદ મળશે અને ભાષાંતરકારની તાલીમ માટે વિશેષ જરૂરિયાત પૂર્ણ કરવામાં મદદ મળશે. આ પગલું નોંધપાત્ર રીતે આંતરરાષ્ટ્રીય સ્તરે ભારત સરકારનાં ઉચ્ચ-સ્તરીય દ્વિપક્ષીય અને બહુપક્ષીય જોડાણમાં વધારો કરવા માટે અર્થઘટન કરવાની વધી રહેલી જરૂરિયાતોને પૂર્ણ કરવા માટે મહત્ત્વપૂર્ણ બની રહેશે.
પ્રધાનમંત્રી જાપાનના ભૂતપૂર્વ પીએમ આબે શિન્ઝો પરના હુમલાથી આઘાતમાં

પ્રધાનમંત્રી શ્રી નરેન્દ્ર મોદીએ જાપાનના ભૂતપૂર્વ પ્રધાનમંત્રી આબે શિન્ઝો પર થયેલા હુમલા પર ઊંડી વેદના વ્યક્ત કરી છે. પ્રધાનમંત્રીએ ટ્વીટ કર્યું; "મારા પ્રિય મિત્ર આબે શિન્ઝો પરના હુમલાથી ખૂબ જ દુઃખી છું. અમારા વિચારો અને પ્રાર્થના તેમની સાથે, તેમના પરિવાર અને જાપાનના લોકો સાથે છે."
વાઇબ્રન્ટ ગુજરાત સમિટ 2019 માટે ડેન્માર્કનાં પ્રધાનમંત્રી ભારતની મુલાકાતે

ડેન્માર્કનાં પ્રધાનમંત્રી મહામહિમ શ્રી લાર્સ લોક્કે રાસમુસેન 18-19 જાન્યુઆરી, 2019 દરમિયાન ભારતમાં “વાઇબ્રન્ટ ગુજરાત ગ્લોબલ સમિટ – 2019” માટે આવ્યા છે. આ કાર્યક્રમમાં ડેન્માર્ક ભાગીદાર દેશ તરીકે જોડાયો છે. પ્રધાનમંત્રી રાસમુસેનની સાથે ડેન્માર્કની મોટી કંપનીઓના સીઇઓ સહિત એક વ્યાવસાયિક પ્રતિનિધિમંડળ પણ આવ્યુ છે. ગાંધીનગરમાં 18 જાન્યુઆરી, 2019નાં રોજ વાઇબ્રન્ટ ગુજરાત સમિટની સાથે પ્રધાનમંત્રી શ્રી નરેન્દ્ર મોદી અને પ્રધાનમંત્રી રાસમુસેને દ્વિપક્ષીય બેઠક યોજી હતી. બંને પ્રધાનમંત્રીઓ અગાઉ એપ્રિલ, 2018માં સ્ટૉકહોમમાં પ્રથમ ઇન્ડિયા-નોર્ડિક સમિટ દરમિયાન મળ્યા હતા. આ બેઠકમાં બંને નાતઓએ દ્વિપક્ષીય સાથસહકારનાં વિવિધ ક્ષેત્રો પર ચર્ચા કરી હતી અને પારસ્પરિક રસનાં મુદ્દાઓ પર અભિપ્રાયોનુ આદાન-પ્રદાન કર્યું હતું. તેમણે બંને દેશો વચ્ચે દ્વિપક્ષીય વેપાર અને રોકાણ વધારવા મોટી સંભવિતતા પર ભાર મૂક્યો હતો. ડેન્માર્ક કેટલીક અત્યાધુનિક ટેકનોલોજીમાં આંતરરાષ્ટ્રીય સ્તરે અગ્રણી છે, જે ભારત માટે સુસંગત છે. ડેન્માર્કની કુશળતાઓ, ભારતની સંભવિતતા અને દુનિયાને નવી ટેકનોલોજીની જરૂરિયાતનો ઉલ્લેખ કરીને પ્રધાનમંત્રી મોદીએ ભારત અને ડેન્માર્કનને સંશોધન પ્લેટફોર્મ સ્થાપિત કરવા પ્રોત્સાહન આપ્યુ હતુ, જેમાં ખાદ્ય સુરક્ષા, જળ વ્યવસ્થાપન, જળવાયુ પરિવર્તન અને સતત વિકાસ જેવા મુખ્ય આંતરરાષ્ટ્રીય મુદ્દાઓનું સમાધાન શોધી શકાશે. આ બેઠક દરમિયાન ભારતનાં શિપિંગ મંત્રાલય અને ડેન્માર્કનાં વાણિજ્ય તથા નાણાકીય મંત્રાલય વચ્ચે દરિયાઈ સંબંધો પર તથા ગોવાનાં પણજીમાં અર્બન લિવિંગ લેબ સ્થાપિત કરવા ઇમેજિન પણજી સ્માર્ટ સિટી ડેવલપમેન્ટ અને નવી દિલ્હી સ્થિત ડેનિશ દૂતાવાસ વચ્ચે કુલ બે સમજૂતી કરાર થયા હતા. ભારતમાં શિપિંગ, પુનઃપ્રાપ્ય ઊર્જા, પર્યાવરણ, કૃષિ અને ખાદ્ય પ્રસંસ્કરણ જેવા ક્ષેત્રોમાં કામ કરવા ડેન્માર્કની આશરે 130 કંપનીઓને રસ દાખવ્યો છે તથા આ કંપનીઓ સ્માર્ટ અર્બન ડેવલપમેન્ટ અને વેસ્ટમાંથી ઊર્જા જેવા અન્ય ક્ષેત્રોમાં સંબંધો વધારવા પણ આતુર છે. ડેન્માર્કની કેટલીક મોટી કંપનીઓ ગુજરાતમાં શિપિંગ અને પુનઃપ્રાપ્ય ઊર્જાનાં ક્ષેત્રમાં પણ કાર્યરત છે. પ્રધાનમંત્રી રાસમુસેન આ મુલાકાત દરમિયાન 19 જાન્યુઆરીનાં રોજ નવી દિલ્હીમાં ડેનિશ કલ્ચરલ ઇન્સ્ટિટ્યૂટ અને ડેનિશ દૂતાવાસનાં નવા ભવનનું ઉદઘાટન કરશે. તેઓ આગ્રાની મુલાકાત પણ લેશે.
પ્રધાનમંત્રીએ વીડિયો કોન્ફરન્સિંગ મારફતે રોહતકમાં રાષ્ટ્રીય યુવા મહોત્સવના ઉદ્ઘાટન સમારંભને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ મારફતે રોહતકમાં રાષ્ટ્રીય યુવા મહોત્સવના ઉદ્ઘાટન સમારંભને સંબોધન કર્યું હતું. તેમણે જણાવ્યું હતું કે, સ્વામી વિવેકાનંદનું જીવન દર્શાવે છે કે કોઈ પણ વ્યક્તિ યુવાન વયે સિદ્ધિ મેળવી શકે છે અને તેમણે ઉમેર્યું હતું કે, આજે યુવાનો જે કામ કરે છે, એ રાષ્ટ્રના ભવિષ્ય પર અસર કરશે. આ મહોત્સવની થીમ યુથ ફોર ડિજિટલ ઇન્ડિયા છે, જેના પર પ્રધાનમંત્રીએ ખુશી વ્યક્ત કરી હતી. તેમણે યુવાનોને કેશલેસ વ્યવહારો પર લોકોને માર્ગદર્શન આપવા અપીલ કરી હતી. ભ્રષ્ટાચાર અને કાળું નાણું આપણા રાષ્ટ્રની પ્રગતિને નુકસાનકારક છે તેવું ઉમેર્યું હતું. પ્રધાનમંત્રીએ જણાવ્યું હતું કે, ટેકનોલોજીના પ્રભાવથી સમય બદલાઈ ગયો છે અને અત્યારે સામૂહિકતા, જોડાણ અને રચનાત્મકતાની જરૂર છે. તેમણે કહ્યું હતું કે, ભ્રષ્ટાચાર સામેની લડાઈમાં યુવા પેઢીનું સમર્થન મને ખાતરી આપે છે કે દેશમાં હકારાત્મક ફેરફાર લાવવો શક્ય છે.
મંત્રીમંડળે અંતર્દેશીય સંગઠિત ગુના અને આંતરરાષ્ટ્રીય આતંકવાદ સામે લડવાના ક્ષેત્રમાં સહયોગ માટે ભારત અને ઉઝબેકિસ્તાન વચ્ચેના સમજૂતી કરારને પૂર્વવર્તી મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે આંતરદેશીય સંગઠિત ગુના અને આંતરરાષ્ટ્રીય આતંકવાદના ક્ષેત્રમાં સહયોગ સાધવા માટે ગૃહ મંત્રાલય, ભારત સરકાર અને આંતરિક બાબતોના મંત્રાલય, ઉઝબેકિસ્તાન સરકાર વચ્ચેના સમજૂતી કરારને તેની પૂર્વવર્તી મંજૂરી આપી દીધી છે. આ સમજૂતી કરાર પર ઉઝબેકિસ્તાનના આંતરિક બાબતોના આદરણીય મંત્રીશ્રીની ભારત મુલાકાત દરમિયાન 20 નવેમ્બર, 2019ના રોજ નવી દિલ્હી ખાતે કેન્દ્રીય ગૃહ મંત્રી અને ઉઝબેકિસ્તાનના આંતરિક બાબતોના મંત્રી દ્વારા હસ્તાક્ષર કરવામાં આવ્યા હતા. આ સમજૂતી કરારનો ઉદ્દેશ્ય આતંકવાદને લગતા ગુનાઓ અને તેને નાણાકીય સહાયતા પૂરી પાડતા અને સંગઠિત ગુનાઓ સહીતના ગુનાઓની અટકાયત અને રોકથામમાં બંને દેશોની અસરકારકતા સુધારવાનો છે. આ ઉપરાંત તે સ્થાનિક કાયદાઓ અને આંતરરાષ્ટ્રીય ઋણની સમાંતરે બંને દેશોની કાયદા સંસ્થાઓ તેમજ ઇન્ટેલિજન્સના અધિકારીઓ વચ્ચે સહયોગ સેતુ વધારવા માટે એક માળખું તૈયાર કરવાનો પણ હેતુ ધરાવે છે.
પ્રધાનમંત્રીએ કાશી વિશ્વનાથ મંદિરમાં જનસભાને સંબોધિત કરી

પ્રધાનમંત્રી શ્રી નરેન્દ્ર મોદીએ આજે વારાણસીમાં કાશી વિશ્વનાથ મંદિરમાં પૂજાઅર્ચના કરી હતી. તેમણે પ્રતિકાત્મક ભૂમિપૂજન કર્યા પછી કાશી વિશ્વનાથ મંદિરમાં એકત્ર જનમેદનીને સંબોધન કર્યું હતું. તેમણે જણાવ્યું હતું કે, કાશી વિશ્વનાથ ધામનાં પ્રોજેક્ટ સાથે જોડાવું તેમનાં માટે ખરેખર આશીર્વાદરૂપ છે. તેમણે સમર્પણ સાથે પોતાની કામગીરી કરવા બદલ પ્રોજેક્ટ સાથે સંકળાયેલા અધિકારીઓની પ્રશંસા કરી હતી. તેમણે મંદિરની આસપાસ મિલકત ધરાવતાં અને પ્રોજેક્ટ માટે એનું સંપાદન કરવાની મંજૂરી આપનાર લોકોનો આભાર માન્યો હતો. તેમણે જણાવ્યું હતું કે, કાશી વિશ્વનાથનાં મંદિરે સદીઓથી અનેક ચડતીપડતી વચ્ચે પોતાનું અસ્તિત્વ જાળવી રાખ્યું છે. તેમણે બે સદી અગાઉ કાશી વિશ્વનાથ મંદિર પર કામ કરનાર મહારાણી અહિલ્યાબાઈ હોલ્કરને યાદ કરીને તેમની પ્રશંસા કરી હતી. તેમણે જણાવ્યું હતું કે, ત્યારથી સત્તામાં આવેલા લોકોએ આ મંદિરની આસપાસનાં સંપૂર્ણ ક્ષેત્ર વિશે વધારે વિચાર કર્યો નહોતો. તેમણે જણાવ્યું હતું કે, કાશી વિશ્વનાથ મંદિરની નજીક આશરે 40 મંદિર છે, જેમાં અતિક્રમણ થયું હતું અને હવે તેઓ આ અતિક્રમણથી મુક્ત થયા છે. તેમણે જણાવ્યું હતું કે, હવે કાશી વિશ્વનાથનું સંપૂર્ણ સંકુલ નવેસરથી આકાર લઈ રહ્યું છે, જેનાં પરિણામો દેખાઈ રહ્યાં છે. તેમણે જણાવ્યું હતું કે, ગંગા નદી અને કાશી વિશ્વનાથ મંદિર વચ્ચે સીધું જોડાણ પણ સ્થાપિત થયું છે. તેમણે જણાવ્યું હતું કે, આ પ્રોજેક્ટ અન્ય જગ્યાઓમાં આવા જ અન્ય પ્રોજેક્ટ માટે મોડલ બનશે તથા કાશીને આંતરરાષ્ટ્રીય સ્તરે નવી ઓળખ આપશે.
પ્રધાનમંત્રી 21 ફેબ્રુઆરીએ લખનઉમાં ઉત્તરપ્રદેશ રોકાણકારોનાં શિખર સંમેલનનું ઉદઘાટન કરશે

પ્રધાનમંત્રી શ્રી નરેન્દ્ર મોદી આવતી કાલે (21 ફેબ્રુઆરી, 2018) લખનઉમાં ઉત્તરપ્રદેશ રોકાણકારોનાં શિખર સંમેલનનું ઉદઘાટન કરશે. શ્રી રાજનાથ સિંહ, શ્રમતી નિર્મલા સીતારામણ, શ્રી સુરેશ પ્રભુ, શ્રીમતી સ્મૃતિ ઇરાની, શ્રી રવિ શંકર પ્રસાદ, ડૉ. હર્ષવર્ધન, શ્રી વી. કે સિંહ, શ્રી ધર્મેન્દ્ર પ્રધાન પણ આ સંમેલનમાં ભાગ લેશે અને રાજ્યમાં રોકાણને આકર્ષિત કરવા માટે આયોજિત અલગ – અલગ સત્રોની અદ્યક્ષતા કરશે. 21 ફેબ્રુઆરીનાં રોજ પ્રધાનમંત્રી શિખર સંમેલનનું ઉદઘાટન કરશે અને રાષ્ટ્રપતિ શ્રી રામનાથ કોવિંદ સમાપન સમારોહમાં ઉપસ્થિત રહેશે. આ સંમેલનનું આયોજન ઉત્તરપ્રદેશ સરકાર દ્વારા કરવામાં આવ્યું છે, જેનો ઉદ્દેશ રાજ્યમાં ઉપલબ્ધ રોકાણનાં અવસરો અને સંભાવનાઓથી રોકાણકારોને માહિતગાર કરાવવાનો છે. આ સંમેલન એક વૈશ્વિક મંચ ઉપલબ્ધ કરાવશે જ્યાં વિભિન્ન મંત્રીઓ, ઉદ્યોગ જગતનાં દિગ્ગજો, વરિષ્ઠ નીતિ નિર્માતા, આંતરરાષ્ટ્રીય સંસ્થાઓનાં પ્રમુખો અને વિશ્વભરનાં શિક્ષણવિદો રાજ્યમાં આર્થિક વિકાસને નવી ગતિ પ્રદાન કરવા અને પરસ્પર સહયોગ વધારવાનાં ઉદ્દેશથી એકત્ર થશે. આ કાર્યક્રમ માટે સાત દેશો જેવા કે, ફિનલેન્ડ, નેઘરલેન્ડ, જાપાન, ચેક રિપબ્લિક, થાઇલેન્ડ, સ્લોવાકિયા અને મૉરિશ્યસને ‘કન્ટ્રી પાર્ટનર’ તરિકે પસંદ કરવામાં આવ્યવા છે. આ શિખર સંમેલન દરમિયાન અનેક સમજુતિઓ પર હસ્તાક્ષર થવાની અપેક્ષા છે. આ સંમેલનનું આયોજન પ્રધાનમંત્રીનાં એ આહ્વાનને ધ્યાનમાં રાખીને કરવામાં આવ્યુ છે, જેમા તેમણે રાજ્યોને પોતાની સંભાવનાઓ પ્રદર્શિત કરીને રોકાણકારોને આકર્ષિત કરી પોતાના રાજ્યનાં સંપૂર્ણ વિકાસ માટે સહકારી અને પ્રતિસ્પર્ધી સંઘવાદની ભાવના સાથે કામ કરવા જણાવ્યુ છે. પ્રધાનમંત્રીએ પોતાના વચન અને પ્રતિબદ્ધતાને ધ્યાનમાં રાખી આ વર્ષે 4 ફેબ્રુઆરીએ ગુવાહાટીમાં ‘વૈશ્વિક રોકાણકારોનું શિખર સંમેલન’ અને 18 ફેબ્રુઆરીએ ‘મેગ્નેટિક મહારાષ્ટ્ર’નું ઉદઘાટન કર્યું હતું.
આપણે મહિલા હોકીમાં એક મેડલ ચૂકી ગયા હતા પરંતુ આ ટીમ નવા ભારતની ભાવનાને પ્રતિબિંબિત કરે છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું કે આપણે મહિલા હોકીમાં મેડલ ગુમાવી ચૂક્યા છીએ પરંતુ આ ટીમ નવા ભારતની ભાવનાનું પ્રતિબિંબ છે- જ્યાં આપણે આપણું શ્રેષ્ઠ પ્રદર્શન કરીએ છીએ અને નવી સરહદો બનાવીએ છીએ. તેમણે એમ પણ કહ્યું કે આપણે ટોક્યો ઓલિમ્પિક 2020માં આપણી મહિલા હોકી ટીમના મહાન પ્રદર્શનને હંમેશા યાદ રાખીશું. શ્રેણીબદ્ધ ટ્વીટમાં પ્રધાનમંત્રીએ કહ્યું; "આપણે #
પ્રધાનમંત્રીએ દરેકને ખાસ કરીને કાશ્મીરી પંડિત બહેનો અને ભાઈઓને જ્યેષ્ઠા અષ્ટમીની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ તમામને, ખાસ કરીને કાશ્મીરી પંડિત બહેનો અને ભાઈઓને જ્યેષ્ઠા અષ્ટમીના શુભ અવસર પર શુભેચ્છા પાઠવી છે. એક ટ્વીટમાં પ્રધાનમંત્રીએ કહ્યું; "દરેકને, ખાસ કરીને કાશ્મીરી પંડિત બહેનો અને ભાઈઓને જ્યેષ્ઠા અષ્ટમીની મારી શુભકામનાઓ. અમે દરેકની સુખાકારી અને સમૃદ્ધિ માટે માતા ખીર ભવાનીને પ્રાર્થના કરીએ છીએ."
સંસદના શિયાળુ સત્ર પહેલા સંસદ બહાર પ્રધાનમંત્રીનું મિડીયાને નિવેદન

નમસ્તે સાથિયો, 26 નવેમ્બર, 1949 આજના દિવસે જ ભારતના સંવિધાનને સ્વીકૃતિ આપવામાં આવી હતી. ભારત સરકારે આને સંવિધાન દિવસના રૂપમાં દર વર્ષે ઉજવવાનો નિર્ણય લીધો છે. દેશભરમાં બંધારણ પ્રત્યે જાગૃતતા વધે, વિદ્યાર્થીઓમાં પણ બંધારણના આમુખને યાદ રાખે અને સહજ રીતે ધીરે ધીરે તેમના સ્વભાવનો હિસ્સા બને, એ અમારો પ્રયાસ છે. એ પણ સૌભાગ્ય છે કે બંધારણ નિર્માણમાં જે મહાપુરુષની મહત્વની ભૂમિકા છે, તે બાબા સાહેબ આંબેડકરની 125મી જયંતિનું આ વર્ષ છે અને આથી સંયોગ પણ ખૂબ જ પ્રેરક છે, અને આ નિમિત્તે આપે જોયું હશે કે આ સંસદ ભવનનું પરિસર આ દિવસોમાં ખૂબજ ચમકી રહ્યું છે અને મને વિશ્વાસ છે કે સત્ર દરમિયાન પણ ઉત્તમ વિચારોથી, ઉત્તમ ચર્ચાથી, ઉત્તમ નવા નવા નવિનતાસભર વિચારોથી અંદરનું સદન પણ ચમકતું જ રહેશે. ગઈકાલે મારી બધા દળોના મહાનુભાવો સાથે મુલાકાત થઈ, ખૂબ સારી વાતો થઈ, સારા વાતાવરણમાં વાતો થઈ અને સૌનો એક સ્વરે મત રહ્યો કે સદન ઉત્તમ રીતે ચલાવવામાં આવે. સદનથી મોટું કોઈ સંવાદનું કેન્દ્ર ન હોઈ શકે. વાદ થાય, વિવાદ થાય, સંવાદ થાય એ જ સંસદની આત્મા છે. બાકીના કામો માટે તો પૂરા દેશના મેદાન ઉપલબ્ધ જ છે. અને મને ખુશી થઈ કે બધા દળોએ વાદ-વિવાદ અને સંવાદ માટે સકારાત્મક દ્રષ્ટિકોણ પ્રસ્તુત કર્યો છે. અને મને આશા છે કે દેશ સંસદ પાસે જે અપેક્ષા રાખી રહ્યો છે, અમે બધા સાંસદો મળીને એ અપેક્ષાઓને પૂર્ણ કરવામાં કોઈ કમી નહીં રાખીએ. આજે 26 નવેમ્બર, સંવિધાનનો દિવસ છે આપણું બંધારણ એક આશાનું કિરણ છે, પથદર્શક છે, આપણા માર્ગને હંમેશા પ્રકાશિત કરતું રહ્યું છે. જ્યારે હું હોપ કહું છું તો હોપનો મારો મતલપ છે
પ્રધાનમંત્રીએ બધા માટે મા બ્રહ્મચારિણીના આશીર્વાદ માગ્યા

પ્રધાનમંત્રી શ્રી નરેન્દ્ર મોદીએ નવરાત્રિના બીજા દિવસે તેમના તમામ ભક્તો માટે મા બ્રહ્મચારિણીના આશીર્વાદ માગ્યા છે. શ્રી મોદીએ દેવીની પ્રાર્થના (સ્તુતિ)ના પાઠ પણ શેર કર્યા. પ્રધાનમંત્રીએ ટ્વીટ કર્યું; “આજે માતાના બીજા સ્વરૂપ માતા બ્રહ્મચારિણીની વિશેષ ઉપાસનાનો દિવસ છે. હું ઈચ્છું છું કે તે તેમના તમામ ભક્તોને શક્તિ, સામર્થ્ય અને લક્ષ્યો સાથે આશીર્વાદ આપે. તેમની આ પ્રશંસા તમારા માટે છે…”
પ્રધાનમંત્રીએ મહામહિમ પેટ્ર ફિઆલાને ઝેક રિપબ્લિકના પ્રધાનમંત્રી તરીકે નિયુક્ત થવા બદલ અભિનંદન આપ્યા

પ્રધાનમંત્રી શ્રી નરેન્દ્ર મોદીએ ઝેક રિપબ્લિકના પ્રધાનમંત્રી તરીકે નિયુક્ત થવા બદલ મહામહિમ પેટ્ર ફિઆલાને અભિનંદન આપ્યા હતા. પ્રધાનમંત્રીએ એક ટ્વીટમાં કહ્યું; “મહામહિમ પેટ્ર ફિયાલા આપને ઝેક રિપબ્લિકના પ્રધાનમંત્રી તરીકે નિયુક્ત થવા બદલ અભિનંદન. હું ભવિષ્યમાં ભારત-ઝેક જોડાણોને આગળ વધઆરવા માટે આપની સાથે કામ કરવા ઉત્સુક છું.”
પ્રધાનમંત્રી 31મી મેના રોજ શિમલાની મુલાકાત લેશે અને ગરીબ કલ્યાણ સંમેલનમાં ભાગ લેશે

પ્રધાનમંત્રી શ્રી નરેન્દ્ર મોદી 31મી મે, 2022ના રોજ હિમાચલ પ્રદેશના શિમલાની મુલાકાત લેશે. સવારે લગભગ 11 વાગ્યે, પ્રધાનમંત્રી 'ગરીબ કલ્યાણ સંમેલન'માં ભાગ લેશે. પ્રધાનમંત્રીની આગેવાની હેઠળની સરકારના આઠ વર્ષ પૂર્ણ થયાના આ નવતર જાહેર કાર્યક્રમનું સમગ્ર દેશમાં રાજ્યની રાજધાનીઓ, જિલ્લા મુખ્યાલયો અને કૃષિ વિજ્ઞાન કેન્દ્રો ખાતે આયોજન કરવામાં આવ્યું છે. સંમેલન દેશભરના ચૂંટાયેલા જનપ્રતિનિધિઓને સરકાર દ્વારા ચલાવવામાં આવતા વિવિધ કલ્યાણકારી કાર્યક્રમો વિશે પ્રતિસાદ મેળવવાના પ્રયાસમાં જનતા સાથે સીધો સંવાદ કરે તેવી આશા કરાઈ છે. 'ગરીબ કલ્યાણ સંમેલન' સવારે લગભગ 09:45 વાગ્યે શરૂ થશે જેમાં મુખ્ય પ્રધાનો, કેન્દ્રીય પ્રધાનો, રાજ્ય પ્રધાનો, સંસદના સભ્યો, વિધાનસભાના સભ્યો અને અન્ય ચૂંટાયેલા જનપ્રતિનિધિઓ સમગ્ર દેશમાં તેમના સંબંધિત સ્થળોએ જનતા સાથે સીધો વાર્તાલાપ કરશે. લગભગ સવારે 11:00 વાગ્યે, પ્રધાનમંત્રી કાર્યક્રમમાં જોડાશે, રાજ્ય અને સ્થાનિક સ્તરના વિવિધ કાર્યક્રમો આવરી લેવામાં આવશે અને સંમેલનને રાષ્ટ્રીય બનાવશે. સંમેલન દરમિયાન, પ્રધાનમંત્રી ભારત સરકારના નવ મંત્રાલયો/વિભાગોના વિવિધ કાર્યક્રમોના લાભાર્થીઓ સાથે સીધો સંવાદ કરશે. દેશભરમાં આયોજિત ફ્રી વ્હીલિંગ ઇન્ટરેક્શનનો ઉદ્દેશ્ય લોકો પાસેથી મફત અને સ્પષ્ટ પ્રતિસાદ મેળવવા, લોકોના જીવનમાં કલ્યાણકારી યોજનાઓની અસરને સમજવા અને વિવિધ સરકારી કાર્યક્રમોના સંદર્ભમાં સંકલન અને સંતૃપ્તિની શોધ કરવાનો છે. સરકારી કાર્યક્રમોની પહોંચ અને ડિલિવરી વધુ કાર્યક્ષમ બનાવવાનો પ્રયાસ છે જેથી દેશના નાગરિકોના જીવનની સરળતામાં સુધારો કરી શકાય. પ્રધાનમંત્રી, પ્રધાનમંત્રી કિસાન સન્માન નિધિ (